Acta de l’Assemblea ordinària celebrada a la seu social del CEG (Ptge Mulet nº 4 de Barcelona), el dilluns 28 d'Octubre de 2019.

**Assistents**:

Alex Montoliu, Àngel Boixader, Anna Mesalles, Anna Solans, Carles Perera, Carles Sales, Cesc Daví, Eli Cornadó, Hèctor Alonso, Jaume Jubert, Jordi Andreu, Lorena Taboada, Manel Castelló, Marc Beneria, Montse Soler, Miquel Coria, Núria Puig, Núria Serra, Paco Pino, Pep Lluís Molinet, Raquel Navarro i Ricard Martínez

S’inicia l’assemblea a les 20:00h amb el següent **ordre del dia:**

1. Aprovació, si s’escau, de l'acta de l'assemblea anterior
2. Balanç activitats temporada 2018-19
3. Estat de comptes de la secció
4. Propostes d'activitats de la secció per a la temporada vinent
5. Proposta d'organització de les sortides de cicle d'esquí de muntanya.
6. Precs i preguntes

**Punt 1.- Aprovació, si s’escau, de l'acta de l'assemblea anterior**

L’acta es va enviar amb la documentació de l’Assemblea pel que no es fa la lectura. S’aprova l’acta de l’assemblea anterior sense cap esmena.

**Punt 2.- Balanç activitats temporada 2018-19**

El president de la secció fa un balanç de les activitats de la temporada 2018-2019.

   - En la temporada anterior es van fer 7 de les sortides de Cicle programades amb un total de 69 participants (1 sortida a l’Arieja, 2 sortides a la Maladeta, 1 sortida a l’Aran, 2 sortides al Pirineu Oriental i 1 sortida a Andorra).

  -Es van dur a terme 4 cursos amb un total de 70 participants: curs d’iniciació a l’esquí de muntanya, curs de detecció i prevenció d’allaus (STA1), curs de descens i curs de tècniques alpines aplicades a la pràctica de l’esquí de muntanya.

 -També es van fer un parell de tallers: de manteniment d’esquís i de recerca d’Arva a la platja.

- I unes sessions d’entrenament i preparació de la condició física.

- A l’inici es va fer un sopar de presentació de temporada i al final un sopar de cloenda amb concurs de fotos i vídeos.

D’altra banda en la temporada anterior es va fer la primera edició de repte *8cims* ambla següents participació/resultats:

* 50 esquiador@s van participar del repte.
* 65% homes i 36% de dones.
* Va haver-hi una significativa participació de no socis del Club (66% socis i 34% de socis).
* El repte va generar 29 ascensions.
* El cim al que més sortides es van fer és el Bassiero.
* El cim que més esquiadors van pujar és el Tuc d’Horno.
* El cim que menys es va pujar és el Comamitjana.
* 2 socis van assolir el repte: Jaume Jubert i Marta Calero. Se’ls ha proposat que plantegin un dels 8cims de la nova edició.

En relació a l’estat de la secció, es comenta l’alta participació en els cursos així com sortides de cicle.

També s’indica que hi ha molts membres de la secció que fan feines voluntàries tant a la secció con al club.

Es diu que tenim el repte de compaginar la incorporació de nous membres a la secció (especialment joves i gent del curs d’iniciació) i la seva integració amb els més veterans i més expert. Cal que ningú es senti exclòs ni desplaçat.

 **Punt 3.- Estat de comptes.**

L’any 2018 va tenir un benefici final de 435,18 €.

S’indica que l’any 2019 té actualment un superàvit de 195,06 €. Els ingressos sumant quotes i cursos en el que va d’any han estat de 9.437 € i les despeses 9.241,94 €.

No hi ha previstes més despeses i s’està gestionant una subvenció de la FEEC per a activitats extraordinàries de muntanya, per als 8Cims, que si ens la concedeixen suposaria un ingrés de 400 o 500 € addicionals.

La secció té un balanç positiu acumulat d’anys anteriors ara mateix de 2.691,01 €

A nivell de Junta d’Esquí de Muntanya s’ha mirat de no tenir massa benefici al 2019. L’únic ingrés que rebem del club són 320 € en concepte de quotes de socis de la secció. La resta d’ingressos, provenen del que paguen els socis per les formacions i activitats.

De cara la propera temporada, la intenció és fer un pressupost en la mateixa línia pel 2020, molt ajustat, sense preveure benefici i “utilitzant” tots les diners dels què disposem.

El superàvit en cursos s’ha reduït enguany. Depenent del nombre de participants en formacions, cada any oscil·la una mica el balanç d’ingressos i despeses. S’ha subvencionat una mica més el curs de l’ACNA. S’ha ingressat una mica menys en el d’iniciació, i el curs de descens té molta demanda i l’allotjament disponible enguany per les dates d’aquest curs era una mica més car que l’any anterior. El 2020 es mirarà de buscar la manera d’obtenir una mica més de marge dels cursos. Veient el cost de l’allotjament, proposem que el curs de descens s’apugi uns 10 € per tal de tenir més marge de maniobra.

**Punt 4.- Propostes d'activitats de la secció per a la temporada vinent**

En quant a activitats de formació previstes, es seguirà una línia de continuïtat amb l’oferta de la temporada anterior.

 - Curs de iniciació al esquí de muntanya: El coordina l’Eli Cornadó.

- Curs de descens: Gestionat per Elena Astals.

- Curs de detecció i prevenció d’allaus STA 1: S’organitzarà el curs i es subvencionarà una part als participants, com fins ara. Ens ajuda en l’organització la Miriam Moyés.

**-** Curs de detecció i prevenció d’allaus STA 2: Té poca demanda i en principi no s’organitzarà el curs, però es subvencionarà una part a aquells socis amb 1 any d’antiguitat que desitgin fer-lo.

- Tècniques alpines per esquí de muntanya: Coordinat per Raquel Navarro i Montse Soler.

- I ja s’ha fet el taller de pràctiques d'ARVA a la platja, el diumenge 27 d’octubre, organitzat pel Marc Beneria.

No es faran les sessions de preparació física ja que van tenir poca assistència i es van deixar de fer a les poques setmanes. Com tampoc s’oferirà el taller de reparació d’esquís ja que es creu que no hi ha *quorum* per fer-lo cada any.

Pel que fa als **8 Cims** se li vol donar continuïtat pel que es proposa una 2a edició. S’intentarà potenciar, es mirarà de fer més comunicació online i, com l’any passat, es prepararà tríptic i aplicació.

La nova proposta de 8cims ja està feta i es donen a conèixer els proposants i cims proposats que són els següents:

**Punt 5.- Proposta d'organització de les sortides de cicle d'esquí de muntanya.**

A través del formulari què es va enviar, s’han rebut 11 propostes de sortides a més d’una comentada avui mateix a l’assemblea. Les propostes són les següents:

S’agraeix la col·laboració. En els propers dies es definirà el calendari amb les dates en les que es faran aquestes sortides.

Addicionalment s’indica que si algú té alguna idea d’activitat que vulgui proposar o organitzar, que la plantegi i es mirarà si hi ha gent per tirar-la endavant. Com també seria interessant que si al llarg del curs, algú creu que un cap de setmana es podria proposar alguna sortida suplementària, que no dubti a escriure a la Junta de la secció i es mirarà d’enviar un correu informant a tothom

**Punt 6.- Precs i preguntes**

El Ricard Martínez comenta que ell i una quants més de la secció (Cesc Daví, Eli Cornadó, Jaume Jubert, Anna Messalles i Montse Soler) han deixat la Junta Directiva del Club. Seguiran participant i col·laborant en la secció.

Es pregunta si hi ha algun voluntari per organitzar el sopar d'inici de la temporada. L’Anna Solans s’ofereix per fer-ho.

I sense més intervencions, a les 21:30h es dóna per finalitzada l’assemblea de la Secció d'Esquí de Muntanya del 2019.